เรียกร้องแก้ไขราคาน้ำมันแพง ต้องดูข้อเสนอ ย้ำรัฐบาลยังใช้เกณฑ์เดิม ตรึงราคาน้ำมันดีเซลที่ 30 บาทต่อลิตร
นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน  กล่าวถึงกรณีที่สหพันธ์การขนส่งทางบกแห่งประเทศไทยและผู้ประกอบการขนส่งรวม 10 สมาคม เดินทางมายังกระทรวงพลังงานเพื่อทวงถึงแนวทางแก้ไขราคาน้ำมันแพง ว่าวันนี้ ได้มอบหมายให้ผู้บริหารกระทรวงพลังงานเป็นผู้รับข้อเสนอแทน เบื้องต้นคาดว่าอาจจะมีการเรียกร้องให้ปรับปรุงข้อเสนอที่ผ่านมา ต้องกลับมาพิจารณาดูอีกครั้ง โดยเฉพาะการตรึงราคาน้ำมันที่ 25 บาทต่อลิตรเป็นระยะเวลา 1 ปี ย้ำว่า เรื่องนี้รัฐบาลไม่สามารถดำเนินการได้ ขณะนี้ ยังคงใช้เกณฑ์การตรึงราคาน้ำมันดีเซลที่ 30 บาทต่อลิตรเหมือนเช่นทุกรัฐบาลที่ผ่านมา และเพื่อเป็นการแบ่งเบาภาระให้ผู้ประกอบการรวมทั้งประชาชน